20/04/2011 | Administración LocalMunicipal
Culleredo
Secretaría Xeral
Modificación do Regulamento orgánico municipal do Concello de Culleredo

O Pleno do Concello, en sesión ordinaria celebrada o día 25 de xaneiro de 2011, aprobou inicialmente a modificación do Regulamento orgánico municipal. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdense definitivamente aprobadas as modificación dos artigos que se publican como anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das bases do réxime local. A N E X O MODIFICACIÓN DO REGULAMENTO ORGÁNICO MUNICIPAL DO CONCELLO DE CULLEREDO Artigo 38.1. Todos os membros da Corporación, antes de tomar posesión como concelleiros/as, e como requisito imprescindible, presentarán ante a Secretaría Xeral do Concello: – Declaración sobre causas de posible incompatibilidade e sobre calquera actividade que lles proporcione ou poida proporcionar ingresos económicos. – Declaración dos seus bens patrimoniais e da participación en sociedades de todo tipo, con información das sociedades por elas participadas. – Copia compulsada da última declaración tributaria do Imposto sobre a renda, patrimonio e sociedades, se é o caso. No caso de presentar as declaracións tributarias de xeito telemático a través de internet, será necesario achegar copia da mesma e declaración xurada de que foron efectivamente presentadas.2. As declaracións de actividades e de bens, efectuadas obrigatoriamente nos modelos aprobados polo Pleno, e as declaracións tributarias, se presentarán tamén: – Con ocasión do cesamento no cargo. – Ao final do mandato. – Cando se modifiquen as circunstancias de feito. – Anualmente.3. De conformidade co establecido no artigo 75.7 da Lei 7/85, de 2 de abril, reguladora das bases do réxime local, os membros da Corporación respecto dos que, en virtude do seu cargo, resulte ameazada a súa seguridade persoal ou a dos seus bens ou negocios, a dos seus familiares, socios, empregados ou persoas con quen tiveran relación económica ou profesional, poderán realizar a declaración dos seus bens e dereitos patrimoniais ante o secretario/a da Deputación provincial da Coruña ou, se é o caso, ante o órgano competente da Xunta de Galicia, para a súa inscrición no Rexistro Especial de Intereses. Neste suposto, achegarán ao secretario/a da Corporación, unha certificación simple e sucinta, acreditativa de ter cumprimentadas as súas declaracións, e que estas están inscritas no Rexistro Especial de Intereses, expedida polo funcionario encargado do mesmo. A citada certificación deberá presentarse nos mesmos supostos previstos nas alíneas 1 e 2 do presente artigo. Artigo 39. As declaracións de bens e de actividades faranse cubrindo impresos normalizados que, previa a súa aprobación polo Pleno, se facilitarán polo Concello, dando o/a secretario/a fe da data e da indentidade do declarante, facéndose o declarante responsable do contido das declaracións. Artigo 40.1. As declaracións formuladas inscribiranse nos Rexistro de Intereses constituídos para o efecto no Concello de Culleredo: – Rexistro de Bens Patrimoniais – Rexistro de Incompatibilidades e de actividades.2. Os rexistros previstos neste capítulo teñen carácter público. Para o acceso aos datos contidos neles rexerán as seguintes regras: Calquera cidadán, a título individual ou en representación de persoa xurídica que desexe coñecer as declaracións, deberá presentar no Rexistro xeral ou polos medios establecidos no artigo 38 da Lei 30/1992, de 26 de novembro, unha solicitude na que se faga constar o nome e apelidos do interesado e, de se-lo caso, da persoa que o represente, lugar que sinala para os efectos de notificacións, feitos, razóns e petición na que se indique o nome do membro corporativo sobre cuxa declaración se interesa consulta. Non serán admisibles as solicitudes xenéricas. As solicitudes de acceso aos rexistros resolveraas o Alcalde e a publicidade farase efectiva mediante comparecencia do/a solicitante na Secretaría municipal que lle exhibirá as declaracións correspondentes. Tendo en conta o establecido no artigo 42 deste regulamento respecto da publicidade das declaracións de bens e actividades presentadas polos membros da Corporación, non se facilitarán copias de ditas declaracións, pero si se poderá expedir certificado dos extremos que se soliciten.3. As regras contidas neste artigo son de aplicación aos membros da Corporación. Artigo 41.1. Non se poderá tomar posesión como concelleiro/a sen ter presentado a declaración sobre causas de posible incompatibilidade e sobre calquera actividade que proporcione ou poida proporcionar ingresos económicos, a declaración de bens patrimoniais e da participación en sociedades de todo tipo, con información das sociedades por ella participadas, obrigatoriamente nos modelos aprobados polo Pleno da Corporación, así como copia compulsada da última declaración tributaria do Imposto sobre a renda, patrimonio e sociedades, de se-lo caso. Cando a declaración ou declaracións tributarias non se correspondan coas do exercizo inmediatamente anterior, deberán presentarse éstas na primeira quincena do mes de xullo. As declaracións presentaranse aínda que xa se presentasen no mandato anterior.2. Durante o período de mandato, os/as concelleiros/as deberán formular a correspondente declaración no modelo aprobado polo Pleno, no supostos de que se produzan variacións respecto do consignado na declaración de bens patrimoniais e da participación en sociedades ou na declaración sobre causas de posible incompatibilidade e actividades, relacionando as alteracións producidas. O prazo para comunicar as citadas variacións será dun mes a contar desde o día seguinte a aquel en que se teñan producido.3. Igualmente os/as concelleiros/as deberán presentar as declaracións no prazo de dez días dende o cesamento do cargo. Cando o suposto sexa por remate do mandato, o prazo se contará a partir do momento en que os/as concelleiros/as cesen no exercicio das súas funcións para a administración ordinaria, por toma de posesión dos seus sucesores. No suposto de renuncia, desde que se tome coñecemento do escrito de renuncia polo Pleno da Corporación. No suposto de perda da condición de concelleiro/a por incompatibilidade, desde que se tome coñecemento do escrito de renuncia polo Pleno da Corporación ou desde que o Pleno declare a vacante. No suposto de perda da condición de concelleiro por decisión xudicial, desde que se tome coñecemento polo Pleno da Corporación.4. A presentación anual das declaracións a que se refire o artigo 38.2 deste regulamento efectuarase no mes de xullo de cada ano. Artigo 42. As declaracións de bens e actividades presentadas polos membros da Corporación publicaranse con carácter anual, no mes de agosto, na páxina web municipal, que será de libre acceso. A mesma publicación levarase a cabo coas declaracións presentadas con ocasión do cesamento no cargo ou ao final do mandato. Non obstante, para salvagardar a privacidade e seguridade dos membros da Corporación, se omitirán os datos relativos ao domicilio así como a localización dos seus bens.” Artigo 51. Dentro dos trinta días seguintes ao da sesión constitutiva, o alcalde ou alcaldesa convocará a sesión ou sesións extraordinarias do Pleno da Corporación que sexan precisas, a fin de resolver sobre os seguintes puntos: a) Periodicidade de sesións do Pleno. b) Creación e composición das Comisións Informativas Permanentes. c) Nomeamento de representantes da Corporación en toda clase de órganos colexiados en que deba estar representada que sexan da súa competencia. d) Coñecemento das resolucións do alcalde ou alcaldesa en materia de nomeamentos de tenentes de alcalde, membros da Xunta de Goberno Local e presidentes/as das Comisións Informativas, así como das delegacións que a Alcaldía estime conveniente conferir. Artigo 54.1. O alcalde ou alcaldesa e o presidente/a da Corporación e ostenta as seguintes atribucións: a) Dirixir o goberno e a administración municipal. b) Representar ó Concello. c) Convocar e presidir as sesións do Pleno, salvo os supostos previstos nesta lei e na lexislación electoral xeral, da Xunta de Goberno Local, e de calesquera outros órganos municipais cando así se estableza en disposición xeral ou regulamentaria, e decidir os empates con voto de calidad. d) Dirixir, inspeccionar e impulsar os servicios e obras municipais. e) Dictar bandos. f) O desenrolo da xestión económica de acordo co Orzamento aprobado, dispor gastos dentro dos límites da súa competencia, concertar operaciones de crédito, con exclusión das contempladas no artigo 158.3 da Lei 39/1988, de 28 de decembro, Reguladora das Facendas Locais, sempre que aquélas estean previstas no Orzamento e seu importe acumulado dentro de cada exercicio económico que non supere o 10 % dos seus recursos ordinarios, salvo as de tesorería que lle corresponderán cando o importe acumulado das operacións vivas en cada momento non supere o 15% dos ingresos correntes liquidados no exercicio anterior, ordenar pagos e rendir contas; todo elo de conformidade co disposto na Lei reguladora das Facendas Locais. g) Aprobar a oferta de emprego público de acordo co Orzamento e a plantilla aprobados polo Pleno, aprobar as bases das probas para a selección de persoal e para os concursos para a provisión de postos de traballo e distribuir as retribucións complementarias que non sexan fixas e periódicas. h) Desempeñar a xefatura superior de todo o persoal, e acordar o seu nomeamento e sancións, incluida a separación do servicio dos funcionarios da Corporación e o despido do persoal laboral, dando conta o Pleno, nestos dous últimos casos, na primeira sesión que se celebre. Esta atribución se entenderá sen prexuizo do disposto nos artigos 99.1 e 3 desta Lei. i) Exercer a xefatura da Policía Local. j) As aprobacións dos instrumentos de planeamento de desenvolvemento do planeamento xeral non expresamente atribuidas o Pleno, así como a dos instrumentos de xestión urbanística e dos proxectos de urbanización. k) O exercicio das accións xudiciais e administrativas e a defensa do Concello nas materias da súa competencia, incluso cando as houbera delegado en outro órgano e, no caso de urxencia, en materias da competencia do Pleno, neste suposto dando conta ó mesmo na primeira sesión que se celebre para a súa ratificación. l) A iniciativa para propoñer o Pleno a declaración de lesividade en materias de competencia da Alcaldía. m) Adoptar persoalmente, e baixo a súa responsabilidade, en caso de catátrofe ou de infortunios públicos ou grave riesgo dos mesmos, as medidas necesarias e adecuadas dando conta inmediata ó Pleno. n) Sancionar as faltas de desobedencia a súa autoridade ou por infracción das ordenanzas municipais, salvo nos casos en que tal facultade esté atribuída a outros órganos ñ) As contratacións de obras, subministros, servizos, de xestións de servizos públicos, os contratos administrativos especiais, e os contratos privados cando o seu importe non supere o 10 por cento dos recursos ordinarios do presuposto nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas a s súas anualidades non supere nin a porcentaxe indicada, referida aos recursos ordinarios do presuposto do primeiro exercicio, nin a contía sinalada. o) A aprobación dos proxectos de obras e de servicios cando sexa competente para a súa contratación ou concesión e estean previstos no orzamento. p) A adxudicación de concesións sobre os bens das entidades locais e a adquisición de bens inmobles e dereitos suxeitosá lexislación patrimonial cando o seu calor non supere o 10 porcento dos recursos ordinarios do presuposto nin o importe de tres millóns de euros, así como o alleamento do patrimonio, cando o seu valor non supere a procentaxe nin a contía indicados. q) O outorgamento das licencias, salvo que as leis sectoriais o atribuian expresamente ó Pleno e a Xunta de Goberno Local. r) Ordenar a publicación, execución e facer cumplir o acordos do Concello. s) As demais que expresamente lle atribuian as Leis e aquelas que a lexislación do Estado ou das Comunidades Autónomas asignen ao municipio e non atribúan a outros órganos municipais.2. Corresponde así mesmo ó alcalde ou alcaldesa o nomeamento dos/as tenentes de acalde.3. O alcalde ou alcaldesa pode delegar o exercicio das suas atribucións, salvo as de convocar e presidir as sesións do Pleno e da Xunta de Goberno, decidir os empates co voto de calidade, a concertación das operacións de crédito, a xefatura superior de todo o persoal, a separación do servicio dos funcionarios e o despido do persoal laboral, e as enunciadas nos parágrafos a), e), j), k), l) e m) do apartado 1 deste artigo. No obstante, poderá delegar na Xunta de Goberno Local o exercicio das atribucións contempladas no párrafo j). Artigo 57.1. Todas as delegacións a que se refire o artigo anterior serán realizadas mediante Decreto do alcalde ou alcaldesa que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio das mesmas, na medida en que se concreten ou aparten do réxime xeral previsto neste Regulamento.2. A delegación de atribucións do alcalde ou alcaldesa surtirá efecto desde o día seguinte ao da data do Decreto, salvo que en ela se dispoña outra cousa, sen prexuízo da súa preceptiva publicación no Boletín Oficial da Provincia e o Municipal cando exista.3. As normas dos apartados anteriores serán aplicables a calquera modificación posterior das delegacións.4. De todas as delegacións e das súas modificacións dará conta ao Pleno na primeira sesión que este celebre con posterioridade ás mesmas. Artigo 62.1. O Pleno, integrado polos concelleiros, é presidido polo alcalde ou alcaldesa.2. Corresponden, en todo caso, o Pleno as seguintes atribucións: a) O control e a fiscalización dos órganos de goberno municipais. b) Os acordos relativos á participación en organizacións supramunicipais, a alteración do termo municipal, a creación ou supresión de municipios e das Entidades a que se refire o artigo 45 da Lei 7/1985, de 2 de abril, a creación de órganos desconcentrados, a alteración da capitalidade do municipio e o cambio de nome deste ou daquelas Entidades, e a adopción ou modificación da súa bandeira, insignia ou escudo. c) A aprobación inicial do planeamento xeral e a aprobación que poña fin á tramitación municipal dos plans e demais instrumentos de ordenación previstos na lexislación urbanística, así como os convenios que teñan por obxecto a alteración de calesquera de ditos instrumentos. d) A aprobación do regulamento orgánico e das ordenanzas. e) A determinación dos recursos propios de carácter tributario; a aprobación e modificación dos orzamentos, e a disposición dos gastos e materia da súa competencia e a aprobación das contas; todo elo dacordo co disposto na Lei reguladora das Facendas Locais. f) A aprobación das formas de xestión dos servicios e dos expedientes de municipalización. g) A aceptación da delegación de competencias feita por outras Administracións Públicas. h) O plantexamento de conflictos de competencias a outras entidades locais e demais administracións públicas. i) A aprobación da plantilla de persoal e da relación de postos de traballo, a fixación da contía das retribucións complementarias fixas e periódicas dos/as funcionarios/as e o número e réxime do persoal eventual. x) O exercicio de accións xudiciais e administrativas e a defensa da corporación en materias de competencia plenaria. k) A declaración de lesividade dos actos do Concello. l) A alteración da calificación xurídica dos bens de dominio público. m) A concertación das operacións de crédito cuxa contía acumulada, dentro de cada exercicio económico, exceda do 10% dos recursos ordinarios do Orzamento salvo as de tesourería, que lle corresponderán cando o importe acumulado das operacións vivas en cada momento supere o 15% dos ingresos correntes liquidados no exercicio anterior todo elo de conformidade co disposto na Lei Reguladora das Facendas Locais. n) As contratacións verbo dos contratos que celebre a Entidade Local non mencionados no apartado 1. ñ) do artigo 54. ñ) A aprobación dos proxectos de obras e servicios cando sexa competente para a súa contratación ou concesión, e cando aún non estén previstos nos orzamentos. o) A adxudicación de concesión sobre os bens da Corporación e a adquisición de bens inmobles e dereitos suxeitos á lexislación patrimonial así como a enaxenación do patrimonio cando non estean atribuídas ao alcalde, e dos bens declarados de valor histórico ou artístico calquera que sexa o seu valor.1) Cando se trate de bens inmobles ou de bens mobles que estean declarados de valor histórico ou artístico, e non estean previstas no Orzamento.2) Cando, estando previstas no Orzamento, superen as mesmas porcentaxes e contías indicados para as adquisicións de bens. p) Aquelas outras que deban corresponder ao Pleno por esixir a súa aprobación unha maioría especial. q) As demais que expresamente lle confiran as leis. Artigo 63. O Pleno pode delegar o exercicio das súas atribucións no alcalde ou alcaldesa e na Xunta de Goberno Local, salvo as enunciadas nos parágrafos a), b), c), d), e), f), g), h), i), l), e p) do artigo anterior. Artigo 85. Para os efectos do desenvolvemento das sesións e para definir o carácter das intervencións dos membros da Corporación, utilizarase a seguinte terminoloxia: 1. Dictame, é a proposta sometida ao Pleno tras o estudo do expediente pola Comisión Informativa. Contén unha parte expositiva e un acordo a adoptar.2. Proposición, é a proposta que se somete ao Pleno relativa a un asunto incluído na orde do día, que acompaña á convocatoria, en virtude do disposto no artigo 71.3 deste Regulamento. Conterá unha parte expositiva ou xustificación e un acordo, así mesmo, a adoptar. Non procederá entrar a debater nin votar unha proposición sen que previamente se ratificase, de acordo co disposto no referido artigo 71.3, a inclusión do asunto na orde do día.3. Voto particular, é a proposta de modificación dun dictame formulada por un membro que forma parte da Comisión Informativa. Deberá acompañar ao dictame desde o día seguinte á súa aprobación pola Comisión.4. Enmenda, é a proposta de modificación dun dictame ou proposición presentada por calquera membro, mediante escrito presentado ao presidente/a antes de se iniciar a deliberación do asunto.5. Moción é a proposta que os concelleiros poden someter directamente ao coñecemento, consideración e votación do Pleno. As mocións deberán presentarse por escrito no Rexisto Xeral do Concello coa suficiente antelación para que poida ser incluida na orde do día da convocatoria. O/a alcalde/sa pode solicitar á Comisión informativa competente por razón da materia que emita un informe razoado que ilustre a moción. Tamén calquera concelleiro pode solicitar, previo ao debate da moción, os informes técnicos oportunos. En casos de urxencia, as mocións poderán formularse na mesma sesión plenaria por escrito ou de viva voz. De maneira previa ao seu debate, deberá declararse polo Pleno a urxencia da súa consideración.6. Rogo, é a formulación dunha proposta de actuación dirixida a algún dos Órganos de Goberno Municipal. Os rogos formulados no seo do Pleno poderán ser debatidos, pero en ningún caso sometidos a votación. Poden formular rogos todos os membros da Corporación, ou os grupos municipais a través dos seus voceiros. Os rogos poderán ser efectuados oralmente ou por escrito e serán debatidos xeralmente na sesión seguinte, sen prexuízo de que o poidan ser na mesma sesión que se formulen se o alcalde ou alcaldesa así o considera.7. Pregunta, é calquera cuestión planteada aos Órganos de Goberno no seo do Pleno. Poden formular perguntas todos os membros da Corporación, ou os grupos municipais a través dos seus voceiros. As preguntas formuladas oralmente no transcurso dunha sesión serán xeralmente contestadas polo seu destinatario/a na sesión seguinte, sen prexuízo de que o/a preguntado/a queira darlle resposta inmediata. As preguntas formuladas por escrito serán contestadas polo seu destinatario/a na sesión seguinte, sen prexuízo de que o preguntado queira darlle resposta inmediata. As preguntas formuladas por escrita con vinte e catro horas de antelación, serán contestadas ordinariamente na sesión ou, por causas debidamente motivadas, na seguinte. Artigo 118. O alcalde ou alcaldesa-presidente/a do Concello de Culleredo é o presidente/a nato de todas as Comisións Informativas que funcionen neste Concello, sen prexuízo de que poida delegar a presidencia efectiva en calquera membro da Corporación. Será secretário/a das comisións informativas o/a secretario/a xeral do Concello ou o/a funcionario/a do Concello designado pola Alcaldía a proposta do/a secretario/a xeral de conformidade co disposto no artigo 13.2 do Real decreto 1174/1987, do 18 de setembro.” Culleredo, 12 de abril de 2011. O alcalde Asdo: Julio Sacristán de Diego